

 Republika e Kosovës

Republika Kosova - Republic of Kosovo

Qeveria - Vlada - Government

Ministria e Pushtetit Lokal

Ministarstvo Lokalne Samouprave

Ministry of Local Government

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RAPORTI PËR TË DREJTAT E NJERIUT NË KOMUNA**

JANAR – DHJETOR 2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<https://mpl.rks-gov.net/>

Prishtinë, janar 2021

Përmbajtaja

1. PËRMBLEDHJE EKZEKUTIVE...................................................................................................4
2. VEPRIMET E NDERMARRURA ME RASTIN E PANDEMISË COVID 19......................................5
3. PROMOVIMI I TË DREJTAVE TË NJERIUT NË KOMUNA..........................................................6
	1. Barazia Gjinore...............................................................................................................6
	2. Dhuna në Familje............................................................................................................7
	3. Të Drejtat e Personave me Aftësi të Kufizuar.................................................................8

3.3. Mbrojtja nga Diskriminimi.............................................................................................9

5.3. Të Drejtat Sociale...........................................................................................................10

5. 5. Të Drejtat e Fëmijëve ...................................................................................................10

5.6 . Të Drejtat e Komuniteteve............................................................................................11

5.7. Të Drejtat Gjuhësore.....................................................................................................13

REKOMADIMET.....................................................................................................................14

# HyrjA

Raporti i të Drejtave të Njeriut në komuna prezanton rezultatet e komunave/aktivitetet e njësive për Drejtat e Njeriut nëpërmjet fushave dhe kompetencave që janë nën përgjegjësi të tyre. Ky raport bazohet në të dhënat e ofruara përmes pyetësorëve të hartuar nga DADNJK si dhe raporteve të ndryshme të MPL.

Të dhënat shërbejnë për të pasqyruar aktivitetet dhe krahasime rreth respektimit dhe të arriturat e qeverisjes lokale në përgjithësi në fushën e të drejtave të njeriut.

Me qëllim të koordinimit të aktiviteteve, DADNJK ka zhvilluar një bashkëpunimin, koordinimin në procesin e raportimit, takimeve mes nivelit qendror dhe lokal si dhe fushatave vetëdjesuese që dalin nga Plani i Punës për periudhën brenda vitit 2020 (Janar- Dhjetor)*.*

Pra, raporti ka rol të rëndësishëm dhe domethënës mbi zhvillimin e aktiviteteve të nivelit lokal në fushën e të drejtave të njeriut, marrë parasysh përgjegjësinë që kanë komunat në raport më qytetarët dhe institucionet publike.

# PERMBLEDHJE EKZEKUTIVE

Ministria e Pushtetit Lokal, paraqet raportin e aktiviteteve të komunave për të Drejtat e Njeriut. Në këtë raport janë paraqitur edhe disa nga aktivitetet e MPL- së me komuna në kuadër të veprimeve institucionale për ballafaqimin me pandeminë e sëmundjes Coronavirusit COVID-19. Raporti paraqet në përgjithësi aktivitetet e 38 komunave në Republikën e Kosovës si dhe sfidat me të cilat janë ballafaquar komunat gjatë vitit 2020.

Të gjeturat tregojnë një përmirësim në realizimin e promovimit dhe respektimit të të drejtave të njeriut nga viti në vit, pavarësisht pandemisë COVID -19 edhe për vitin 2020 komunat kanë raportuar. Nga ky raport shohim mangësi që janë evidentuar vite më pare të cilat ende vazhdojnë, prandaj, ndonëse konstatohet se komunat në Republikën e Kosovës kanë arritur një fazë më të avancuar institucionale dhe ligjore në mbrojtjen e të drejtave të njeriut, të dhënat ende nxjerrin në pah vështirësitë në përmbushjen e plotë të zbatimit të legjislacionit.

Lidhur me zbatimin e politikave në fushën e të drejtave të njeriut, MPL ka vazhduar me mbështetjen e komunave. Sa i përket fushës së promovimit të barazisë gjinore në komuna është rritur ndërgjegjësimi i zyrtarëve komunal për nevojën e hapave konkrete në integrimin e perspektivës gjinore në politikat komunale. MPL në vazhdimësi ka bërë përpjekje që komunat të arrijnë sigurimin e përfaqësimit gjinor në përputhje me kuadrin ligjor.

# VEPRIMET E NDËRMARRURA ME RASTIN E PANDEMISË COVID 19

Masat e ndërmarra nga Qeveria kundër pandemisë COVID-19 si dhe rekomandimet nga Ministria e Shëndetësisë dhe Institutit Kombëtar të Shëndetësisë Publike të Kosovës në vazhdimësi janë zbatuar nga komunat mirëpo në 27 komuna në të cilat ka pasur mos zbatim të këtyre masave janë shqiptuar 5435 gjoba ndërsa në 11 komuna (Gjakovë, Lipjan, Ferizaj, Ranillug, Podujevë, Viti, Partesh, Zveçan, Mitrovicë, Rahovec, Graçanicë) nuk është shqiptuar asnjë gjobë pasi që janë respektuar masat e rekomanduara.

Përveç respektimit të masave dhe shqiptimit të gjobave komunat gjithashtu kanë ndërmarr një numër të madh të veprimeve për parandalimin e pandemisë COVID-19 ku 37 komuna: janë themeluar shtabet emergjente komunale, janë bërë dezinfektimet e gjitha objekteve, janë bërë instalimet e tuneleve dezinfektuese, janë zbatuar masat dhe rekomandimet nga MSH, është ofruar përkujdesje shëndetësore ndaj personave të prekur me COVID 19, është ofruar ndihmë për familjet me nevoja, është bërë aktivizimi i administratorëve të fshatrave, janë ngritur tenda për kontrolle paraprak për personat me simptomat e virusit pandemik, është ofruar kontributë në kompanitë publike me pajisje për mbrojtje nga virus, është zhvilluar një sërë ligjëratash online me mjek të lëmive të ndryshme, pediatër, teolog, etj ndërsa 1 komuna (Zveçan) nuk kanë ofruar të dhëna.

Sa i përket ndarjes së mjeteve për menaxhimin e pandemisë, nga 38 komuna gjithsej 33 prej tyre kanë ndarë mjete financiare për menaxhimin e pandemisë së COVID – 19 në vlerë prej 8,018,484.98 euro. Ndërsa, 2 komunat (Novobërdë, Kllokot) nuk kanë ndarë mjete si dhe 3 komuna (Graçanicë, Zveçan, Partesh) nuk kanë ofruar të dhëna.

Mirëpo sfida me të cilat përballen 33 komuna gjatë parandalimit të pandemisë janë: resurset humane jo te mjaftueshme, mungesë e mjeteve mbrojtëse, numri i vogël i testimeve, stafi i kufizuar mjekësor, mungesë e mjeteve financiare etj ndërsa në 4 komuna (Novobërdë, Mamushë, Ranillug, Podujevë) nuk kanë pasur ndonjë sfidë si dhe 1 komuna (Zveçan) nuk kanë ofruar të dhëna. Për shkak të pandemisë COVID-19 janë mbyllur 592 biznese në 21 komuna. [[1]](#footnote-1)

# PROMOVIMI I TË DREJTAVE TË NJERIUT NË KOMUNA

Gjatë periudhës raportuese Qeveria e Republikës së Kosovës ka marr disa hapa konkret në fushën e të drejtave të njeriut, duke filluar me vazhdimin e masës afirmative për pronën e paluajtshme në emër të dy bashkëshortëve Prill 2020 - Prill 2021.

Gjithashtu, gjatë vitit 2020 Qeveria e Kosovës me vendimin 138/2020, ka themeluar Grupin Teknik për Mbrojtje nga Diskriminimi të komuniteteve Rom, Ashkali dhe Egjiptian, i cili mekanizëm ka marr përkrahjen e plotë të Qeverisë dhe të institucioneve përkatëse për të adresuar të gjitha çështjet, të gjitha ankesat që mund të vijnë nga ky komunitet lidhur me eventualisht diskriminimin ndaj tyre.

Miratimi dhe zbatimi i Programit për mbrojtjen dhe promovimin e të drejtave të njeriut në Republikën e Kosovës 2021-2025, për fuqizimin e mekanizmave për mbrojtjen nga diskriminimi në nivel qendror dhe lokal, bashkëpunimi i ngushtë me Avokatin e Popullit, për t’u siguruar që të zbatohen rekomandimet që dalin nga Avokati i Popullit, si dhe inkurajimi i institucionit të Avokatit të Popullit që të monitoroi plotësisht punën e institucioneve qeveritare në këtë drejtim.

Në veçanti, mbrojtja dhe promovimi i të drejtave të njeriut, grupeve që janë më të margjinalizuara në shoqëri, siç janë: personat me nevoja të veçanta ose komuniteti LGBTI, komunitetet rom, ashkali, egjiptian, dhe disa grupe më specifike dhe sigurimi i një ambienti për jetë të shëndoshë përgjithësisht dhe promovim të mirëqenies për të gjithë qytetarët pa dallim.

Gjatë kohës raportuese komunat të cilat kanë raportuar në organizimin e fushatave në fushën e të drejtave të njeriut janë 18 komuna: Dragash (1), Ferizaj (6), Fushë Kosovë (4), Gjakovë (10), Gjilan (2), Gllogoc (5), Hani I Elezit (2), Kamenicë (7), Malishevë (2), Mitrovica jugore (2), Novobërdë (2), Obiliq (2,) Pejë (2), Podujevë (4), Prishtinë (7), Prizreni (6), Skenderaj (3) dhe Kaçanik (1).

**Barazia Gjinore**

Ligji për Barazi Gjinore parasheh përcaktimin e masave të përgjithshme dhe të veçanta për garantimin e të drejtave të barabarta të grave dhe burrave, si dhe përcakton subjektet përgjegjëse dhe kompetencat e tyre për hartimin dhe zbatimin e akteve normative për zhvillimin e barazisë gjinore në shoqëri. Me qëllim që të respektohet dhe zbatohet barazia gjinore në nivelin lokal, në të gjitha komunat është emëruar zyrtari për barazi gjinore. Edhe pse jo në masën e duhur, punësimi i grave në nivel lokal është prezent në kuadër të pozitave menaxheriale sipas të dhënave të 38 komunave. Gjatë kësaj periudhe janë bërë përpjekje të vazhdueshme nga komunat për të përkrahur zbatimin e politikave gjinore, ku në 38 komuna numri i grave në pozita menaxheriale është 1859. Krahas tyre, në administratën publike lokale duke përfshirë edhe kuvendin e komunës në 38 komuna, janë të përfshira 3669 gra. Në Raportin e Vendit për Kosovën 2020 nga Komisioni Evropian, theksohet se “Gratë mbeten të nënpërfaqësuara në vendimmarrjen lokale dhe aktualisht nuk ka kryetare femra në asnjë prej komunave të Kosovës. Nga 38 kryetarë të komunave të Kosovës, 27 janë nga komuniteti shqiptar, 10 nga komuniteti serb dhe 1 është nga komuniteti turk. Të gjitha komunat kanë përmbushur detyrimin e tyre për të emëruar nënkryetarët e komunave nga komunitetet jo-shumicë

Gjithashtu, në 38 komuna janë emëruar vetëm 2 gra nënkryetare në komunën e Suharekës dhe Zubin Potokut dhe në 10 komuna ku duhet të ekzistoj pozita e nënkryetarit për komunitete vetëm 1 grua ushtron këtë pozitë. Krahas kësaj, janë zgjedhur vetëm 6 gra kryesuese të kuvendeve të komunave: Ferizaj, Gjilan, Fushë Kosovë, Skenderaj, Shtime, Zveçan, ndërkohë në 38 komuna janë emëruar drejtorë të drejtorive komunale apo gjithsejtë 377 drejtorë. Nga këto të dhëna vërejmë se, janë 95 gra të emëruara në këto pozita, ndërsa pjesa tjetër 282 janë burra. Komuna e Gllogocit, Kllokotit dhe Kamenicës kanë emëruar 50% në këto pozita gra. Pra, gratë e përfaqësuara në pozita vendimmarrëse shprehur me përqindje janë 25.2 %, ndërsa pjesa tjetër ose 74.8 % burra, komuna e Kamenicës prinë me 7 drejtori të udhëhequra nga gratë nga gjithsej 11 drejtori dhe komuna e Gllogocit nga 10 drejtori, pesë (5) prej tyre janë gra. Komuna e Gllogocit, Kllokotit dhe Kamenicës kanë emëruar 50% të grave në këto pozita.

Qeveria e Republikës së Kosovës në mbështetje të nenit 92, paragrafi 4, dhe 93 paragrafi 4 të Kushtetutës së RK-së, duke u bazuar në nenin 4 të Rregullores nr. 02/11 ka nxjerr me datën 18.02.2016 vendimin me numër 07/75 për aprovimin e Udhëzimit Administrativ për masat e Veçanta për Regjistrimin e Pronës së Paluajtshme në emër të dy Bashkëshortëve. Udhëzimi Administrativ QRK 03/2016 ka filluar të zbatohet që nga data 10 mars 2016 në të gjitha Komunat e Kosovës. Ky Udhëzim Administrativ është bërë me qëllim të stimulimit të regjistrimit të pronës në emër të dy bashkëshortëve në regjistrat publik. Pra, gjatë periudhës raportuese për vitin 2020 janar – nëntor, MPL sipas të dhënave të mbledhura në këtë pikë, komuna e cila prinë me numrin më të madh në regjistrimin e pronës së paluajtshme në emër të dy bashkëshortëve është komuna e Pejës me 261 raste, Gjakovë me 171 raste, Prishtinë 167, Prizren 141, Podujevë 112, Mitrovicë 89, Viti 85, Istog 75, Obiliq 33, Gjilan 32, Gllogoc 30, Deçan 27, Suharekë 27, Shtime 22, Kaçanik 16, Dragash 3, Kamenicë 2, Rahovec 2, Hani i Elezit 1, dhe Mamushë 1 rast. Gjithsej të regjistruar janë 1297 raste, gjithmonë duke pas parasysh vështirësitë në vitin 2020 të shfaqjes së pandemisë globale COVID-19.

**Dhuna në Familje**

Për mbrojtjen e viktimave të dhunës në familje në 13 komuna është themeluar Këshilli Komunal për mbrojtën e viktimave të dhunës në familje dhe baza gjinore, ndërsa në 25 komuna (Kllokoti, Zveçan, Prizren, Podujevë, Fushë Kosovë, Mitrovicë, Kamenicë, Shtime, Malishevë, Mamushë, Novobërdë, Ranillug, Zubin Potok, Deçan, Dragash, Gllogoc, Graçanicë, Junik, Kaçanik, Klinë, Rahovec, Skenderaj, Pejë, Mitrovice Veriore, Leposaviq, Shtërpcë), nuk kanë ende të themeluar.

Gjithashtu 13 Komuna kanë hartuar Strategjinë kundër dhunës në familje (Lipjan, Vushtrri, Obiliq, Suharekë, Gjakovë, Istog, Kllokot, Kamenicë, Zveçan, Hani Elezit, Vitia, Pejë, Mitrovica Jugore), ndërsa 25 komuna (**Hani Elezi, Partesh, Zveçan, Prishtinë, Prizren, Podujevë, Gjilan, Ferizaj, Shtime, Malishevë, Mamushë, Novobërdë, Ranillug, Zubin Potok, Deçan, Gllogoc, Gracanice, Junik, Kaçanik, Klinë, Rahovec, Fushë Kosovë,** **Mitrovice e Veriut, Leposaviq, Shtërpcë**) nuk e kanë hartuar ende këtë strategji. Megjithatë, pavarësisht mos hartimit të këtyre planeve janë 22 komuna të cilat kanë ndërmarr masa/veprime ndaj viktimave të dhunës në familje konform ligjit për mbrojtjen nga dhuna në familje si: vetëdijesimi i qytetareve mbi pasojat e dhunës ne familje, përkrahje financiare për aktivitetet që kanë të bëjnë me mbrojtjen nga dhuna në familje, këshillimi sociale, fushata vetëdijesuese etj ndërsa në 14 komuna (Zubin Potok, Mamushë, Ranillug, Shtime, Istog, Podujevë, Partesh, Deçan, Dragash, Klinë, Pejë, Rahovec, Mitrovicë e Veriut, Graçanicë) nuk janë ndërmarr asnjë masë.

Në 23 komuna janë paraqitur 1212 raste të dhunës, kurse në 15 komuna (Malishevë, Shtime, Novobërdë, Mamushë, Ranillug, Deçan, Dragash, Kaçanik, Rahovec, Mitrovicë e Veriut, Graçanicë, Podujevë, Partesh, Lipjan dhe Istog ) nuk ka pasur raste të paraqitura të dhunës. Komunat kanë raportuar që ndaj rasteve të paraqitura kanë ndërmarr veprime dhe kanë ofruar mbështetje. Ndërsa për rritjen e vetëdijesimit të publikut për dhunën në familje janë 29 komuna të cilat kanë ndërmarr masa/veprime ndaj viktimave të dhunës në familje konform ligjit për mbrojtjen nga dhuna në familje si: vetëdijesimi i qytetareve mbi pasojat e dhunës ne familje, këshillime sociale dhe fushata vetëdijesuese. Në 9 komuna (Ferizaj, Mamushë, Klinë, Rahovec, Mitrovicë e Veriut, Graçanicë, Istog, Kllokot dhe Ranillug) nuk është ndërmarr asnjë masë.[[2]](#footnote-2)

Sa i përket bashkëpunimit ndërkomunal, komuna e Prizrenit gjatë periudhës raportuese ka ndërmarrë nismën nga Kryetari i komunës për bashkëpunim ndërkomunal me komunat e Suharekës, Dragashit dhe Mamushës dhe qendrës për strehimin e grave dhe fëmijëve për mbulimin e pjesshëm të shpenzimeve të strehimores për një periudhë fillestare prej 3 vite 2020-2022, të nënshkruar Memorandumi i Mirëkuptimit (01-nr.8712- 15.06.2020).

Gjatë kohës raportuese MPL ka përgatitur shkresën për kryetarët e komunave për fuqizimin e zyrtarëve për barazi gjinore në komuna. Ndërsa, në kohën e pandemisë COVID- 19, Grupi për Siguri dhe Barazi Gjinore ka bërë thirrje institucioneve qendrore dhe lokale për parandalimin e dhunës në familje në kohë të pandemisë COVID-19 (GSBGj), duke i inkurajuar të gjithë ata që dëgjojnë ose dyshojnë për raste të dhunës në familje të raportojnë në polici në numrin 192. Pasi në këtë kohë pandemie rastet e dhunës edhe në Kosovë janë në rritje. Për më tepër, GSBGj ka publikuar linjën ndihmese, këshillim në lidhje me dhunën në familje në linjën telefonike të Mbrojtësve të Viktimave: 0800 11 112. Numri i cili është falas dhe punon 24/7, si dhe është konfidencial dhe anonim.

Sa i përket fushatës me rastin e parandalimit të dhunës në familje, koordinatorët e Njësisë për të Drejtat e Njeriut në komuna, kanë qenë pjesë e fushatës për eliminimin e dhunës ndaj grave “16 Ditët e aktivizimit kundër dhunës ndaj gruas”, të organizuar nga MPL dhe MD **(**Koordinatorin Nacional kundër dhunës në familje).

**Të Drejtat e Personave me Aftësi të Kufizuar**

MPL, me qëllim të Zbatimit të ligjeve, strategjive dhe politikave shtetërore për promovimin dhe respektimin e të drejtave të njeriut, me datë 22 gusht 2018, ka dërguar shkresën të të gjithë kryetareve të komunave në Republikën e Kosovës, për krijimin/ funksionalizimin e mekanizmave për zbatimin e obligimeve të Qeverisë së Republikës së Kosovës në zbatimin e PKZMSA-së.

Funksionalizimi i Komitetit Konsultativ për Personat me Aftësi të Kufizuar është arritë në 22 komuna, ndërsa në 16 komuna (Novobërdë, Mamushë, Obiliq, Deçan, Dragash, Klinë, Skenderaj, Shtërpcë, Mitrovicë e Veriut, Leposaviq, Podujevë, Partesh, Istog, Kllokot, Kamenicë dhe Ranillug) nuk është funksionalizuar. Sa i përket ndihmës juridike falas për të gjithë qytetarët e Republikës së Kosovës, vetëm në 5 regjione (Ferizaj, Gjilan, Gjakovë, Pejë, Prizren) janë funksionale zyrat rajonale për ndihmë juridike falas. Ndërsa zyrat mobile për ndihmë juridike falas si formë e organizimit të shërbimeve juridike, janë themeluar në 12 komuna, si dhe në 26 komuna (Gjilan, Shtime, Mamushë, Obiliq, Lipjan, Deçan, Dragash, Klinë, Kaçanik, Junik, Rahovec, Shtërpcë, Mitrovicë e Veriut, Prishtinë, Kllokot, Zveçan, Fushë Kosovë, Hani i Elezit, Viti, Podujevë, Partesh, Kamenicë, Novobërdë, Vushtrri, Ranillug dhe Zubin Potok ) ende nuk janë themeluar. Numri i personave të cilët kanë kërkuar ndihmë juridike falas në këto zyra është 1803.

Sa i përket punësimit të Personave me Aftësi të Kufizuar janë 23 komuna të të cilat janë përgjigjur në këtë pikë : Dragash (1), Ferizaj (6), Fushë Kosovë (4), Gjakovë (1), Gllogoc (3), Hani I Elezit (0), Junik (6), Kamenicë (7), Malishevë (1), Mamushë (0), Mitrovicë Veriore (0) Mitrovice Jugore (4), Novobërdë (0), Obiliq (1), Pejë (6), Podujevë (7), Prishtinë (12), Prizren (3), Ranillug (0), Skenderaj (3), Suhareke (1), Vushtrri (2) dhe Kaçanik (4).

Në bazë të raporteve në fushën e arsimit, mbështetje në mësimin online të personave më aftësi të kufizuar, “Shoqata ‘’Down Syndrome Kosova’’, ka njoftuar për mësime online, e cila ka shtrirje në katër regjione të Kosovës dhe në katër këto qendra vazhdojmë të ofrojmë shërbimin online për 110 fëmijë me Sindromën Down, grup mosha 0-12 vjeç. Ofrimi i shërbimit online është bërë përmes seancave online me fëmijën, duke përfshirë edhe prindërit.

Gjithashtu gjatë periudhës raportuese UNICEF Kosova për të ngritur zërin në shenjë proteste lidhur me fatin e fëmijëve me aftësi të kufizuar në qendër të Prishtinës ka vendosur 120 karroca me çanta shkolle në shenjë thirrjeje për përfshirje më të madhe të fëmijëve me aftësi të kufizuara. Instilacioni i cili zgjati nga data 17 deri më 25 maj, pra u bëri thirrje vendimmarrësve, shoqërisë civile, mediave dhe sektorit privat për përfshirje më të madhe të fëmijëve me aftësi të kufizuara.

**Mbrojtja nga Diskiminimi**

Ligji për mbrojtjen nga diskriminimi obligon komunat të caktojë njësinë apo zyrtarin përkatës për të koordinuar dhe raportuar zbatimin e ligjit për mbrojtjen nga diskriminimi dhe deri më tani komunat kanë shënuar progres në krijimin e mekanizmave lokal për zbatimin e ligjit kundër diskriminimit. **Konform obligimeve ligjore, 28 komuna kanë caktuar zyrtarin për mbrojtje nga diskriminimi.** Kjo çështje mbetet e pazbatuar në 10 komuna: Zubin Potok, Podujevë, Kamenicë, Istog, Deçan, Gllogoc, Kaçanik, Rahovec, Leposaviq dhe Mamushë, ende nuk kanë emëruar zyrtarin përkatës.

Për të lehtësuar ofrimin e shërbimeve për qytetarë, komunat janë kujdesur të krijojnë edhe mekanizma të brendshëm për ofrimin e ndihmës juridike falas të cilat zyre në bazë të legjislacionit në fuqi themelohen përmes zyrave rajonale në 7 regjione. Sipas të dhënave zyra për ndihmë juridike falas janë funksionale vetëm në 5 regjione: Gjakovë, Ferizaj, Mitrovicë, Pejë dhe Gjilan.

Rritja e përgjegjësisë së qeverisjes lokale karshi kërkesave/rekomandimeve nga Avokati i Popullit për ndërmarrjen e veprimeve konkrete për qeverisjen lokale ka qenë një ndër prioritetet e vitit 2020, lidhur me këtë nga 38 komuna vetëm 13 komuna (Gjakovë, Novobërdë, Vushtrri, Malishevë, Gjilan, Fushë Kosovë, Prishtinë, Prizren, Viti, Kamenicë, Gllogoc, Junik dhe Mitrovicë Veriore) kanë pranuar 39 kërkesa/rekomandime prej tyre 19 kërkesa janë kthyer pozitive dhe 20 kërkesa gjenden në proces të shqyrtimit.

Përfaqësimi i komuniteteve jo-shumicë në 32 komuna janë 1191 të punësuar nga komuniteti jo shumicë në përjashtim të 4 komunave (Hani Elezit, Kaçanik, Junik, Gllogoc) të cilat kanë raportuar që nuk kanë të punësuar nga komunitetit jo shumicë si dhe 2 komuna (Obiliq dhe Mitrovicë e Veriut) nuk kanë ofruar të dhëna.

Gjatë fushatës kundër trafikim me njerëz janë 4 komunatë cilat kanëhap fushatën **(Prishtinë, Prizren, Kamenicë dhe Podujevë**), ndërsa për komunat tjera për arsye të pandemisë COVID-19 kanë shpërndarë video mesazhit të përgatitur nga MPB.

**Të Drejtat Sociale**

Ministria e Pushtetit Lokal sipas Strategjisë për të drejtat e personave me aftësi të kufizuara (2013-2023) është kompetente në fushën e informimit, pjesëmarrjes dhe përfaqësimit të Persona me Aftësi të Kufizuar Fizike (PAKF). MPL në fillim të vitit 2020 ka filluar me pilot-projektin në komunën e Vitisë si praktika të mira të fituar nga realizimi i implantimit të projektit SoRi/GIZ për mundësin e  identifikim të qasjes fizike në të gjitha objektet publike dhe private, me qëllim të mos-diskriminimit dhe integrimit të tyre në shoqëri. MPL fillimisht ka realizuar takim me zyrtarët e Njësisë për të Drejtat e Njeriut, ku më pastaj komuna e Vitisë me vendim të kryetarit të komunës ka formuar grupin punues, i cili grup tash në kohën raportuese është duke punuar në teren kryesisht në:  1. Identifikimin e mungesës së qasjes fizike për PAK (2) Ngritjen e vetëdijes,  (3) Sigurimin e kritereve për ndërtimin e objekteve të reja për PAK etj...

MPL, për t’i ndihmuar komunat për përmirësimin socio – ekonomik, në fillim të vitit 2020 ka bërë të gjitha përgatitjet për fillimin e implementimit të projektit i cili ka për qëllim të përmirësojë përfshirjen socio – ekonomike të së paku 3000 të rinjve të pa inkuadruar (moshat 15-29) në komunitete me të ndjeshme në Kosovë përmes: rritjes së aftësive të buta dhe mundësive vullnetare, rritjes së iniciativave komunitare të nxitura nga të rinjtë dhe rritjes së aksesit në infrastrukturën dhe shërbimet e komunitetit rinor. Pra, projekti ka filluar së zbatuari me datën 27 maj 2020, me 2. 7 milionë për përfshirjen e 3000 të rinjëve nga komunitetet e ndjeshme.

Sa i përket miratimit të Planit tre-vjeçar për strehim social në 13 komuna është hartuar derisa janë 25 komuna (Malishevë, Novobërdë, Vushtrri, Mamushë, Obiliq, Dragash, Klinë, Kaçanik, Junik, Rahovec, Shtërpcë, Mitrovicë e Veriut, Leposaviq, Graçanicë, Prishtinë, Viti, Mitrovicë Jugore, Istog, Kllokot, Zveçan, Kamenicë, Hani i Elezit, Ranillug, Zubin Potok dhe Partesh) të cilat ende nuk kanë hartuar këtë plan.

**Të Drejtat e Fëmijëve**

Në vitin 2019 Kuvendi i Kosovës ka aprovuar Projektligjit për Mbrojtje të Fëmijës. Aprovimi i Projektligjit për Mbrojtjen e Fëmijës, është pritur shumë kohë të gjatë. Në mungesë të ligjit deri në vitin 2019 komunat kanë hartuar ‘Rregulloren për Mbrojtjen e të Miturve nga Dukuritë Negative dhe Zhvillimin e tyre si dhe tash së fundi ‘Rregulloren për Realizimin e të Drejtave të Fëmijëve Përmes Sistemit Qeverisës Komunal Miqësor për Fëmijët”.

Rregulloren për Mbrojtjen e të Miturve nga Dukuritë Negative dhe zhvillimin e tyre e kanë hartuar në 20 komuna si: **Deçan, Rahovec, Gjakovë, Gllogoc, Fushë Kosovë. Lipjan, Pejë, Prishtinë, Prizren, Skenderaj, Kaçanik, Viti, Istog, Vushtrri, Junik, Obiliq, Mitrovicë, Hani i Elezit, Klinë, dhe Shtime**. Ndërsa, edhe pse është miratuar Ligji për mbrojtjen e të Drejtave të fëmijëve, komunat kanë hartuar dhe miratuar ‘Rregulloren për Realizimin e të Drejtave të Fëmijëve Përmes Sistemit Qeverisës Komunal Miqësor për Fëmijët” në 8 komuna: Gjakovë, Rahovec, Gjilan, Lipjan, Kamenicë, Ferizaj, Pejë, Mitrovicës Jugore dhe Shtime.

Sipas raporteve të komunave Planin e Veprimit për të drejtat e fëmijëve e kanë të hartuar 11 komuna: **Gjakovë, Gjilan, Fushë Kosovë, Gllogoc, Istog, Mitrovica Jugore, Kamenicë, Lipjan, Prizren, Vushtrri dhe Skenderaj,** kurse 5 komuna janë në proces të hartimit të Planit të Veprimit: Obiliq, Pejë, Viti, Prishtinë dhe Rahovec.

Në 18 komuna janë caktuar zyrtarët përkatës për mbrojtjen e fëmijëve, ndërsa në 20 komuna (Malishevë, Deçan, Dragash, Klinë, Kaçanik, Rahovec, Gllogoc, Skenderaj, Mitrovicë e Veriut, Leposaviq, Graçanicë, Novobërdë, Prizren, Istog, Zveçan, Fushë Kosovë, Obiliq, Zubin Potok, Podujevë dhe Kllokot) ende nuk janë caktuar zyrtarët përkatës. Për rritjen e vetëdijesimit mbi këtë ligj në 13 komuna janë organizuar fushata vetëdijesuese edukuese ndërsa 23 komuna (Lipjan, Ferizaj, Malishevë, Suharekë, Shtime, Novobërdë, Ranillug, Deçan, Dragash, Klinë, Kaçanik, Junik, Rahovec, Skenderaj, Mitrovicë e Veriut, Leposaviq, Graçanicë, Viti, Fushë Kosovë, Obiliq, Zubin Potok, Podujevë, Istog, Kllokot dhe Zveçan) nuk kanë zhvilluar asnjë fushatë. Janë 7 komuna (Lipjan, Mamushë, Kaçanik, Pejë, Malishevë, Gjilan dhe Mitrovicë Veriore) të cilat kanë ndarë mjete financiare për zhvillimin dhe mirëmbajtjen e shërbimeve për mbrojtjen e fëmijëve.[[3]](#footnote-3)

Sa i përket rritjes së nivelit të pjesëmarrjes së fëmijëve në institucionet e edukimit parashkollor, në 29 komuna numri i fëmijëve të moshës 0-5 vjeç që ndjekin arsimimin dhe kujdesin e fëmijërisë së hershme është 7502 fëmijë ndërsa në 9 komuna (Mamushë, Podujevë, Partesh, Mitrovicë Veriore, Obiliq, Novobërdë, Zubin Potok, Kllokot, Zveçan) nuk ka fëmijë të përfshirë të moshës 0-5 vjeç në çerdhe. Numri i fëmijëve me nevoja të veçanta të cilët janë përfshirë në çerdhe në 27 komuna është 749 kurse në 11 komuna (Shtime, Novobërdë, Zubin Potok, Ranillug, Kllokot, Partesh, Zveçan, Dragash, Junik, Graçanicë, Mitrovicë Veriore) nuk kanë fëmijë me nevoja të veçanta të cilët janë përfshirë në institucionet e arsimit parashkollor. Me qëllim të ndjekjes së këtij edukimi janë 31 komuna që kanë ndërmarr veprime si: themelimi i ekipit për vlerësimin e nxënësve me nevoja të veçanta; sigurim i transportit; ndërtimi i çerdheve; plotësimi i stafit profesional; angazhimi i asistentëve për asistimin e fëmijëve me nevoja të veçanta; ofrimi i kushteve infrastrukturore; krijimi i qendrave rurale të KZHFH (Kujdesit dhe Zhvillimit në Fëmijërinë e Hershme, ndërsa 7 komuna (Ranillug, Zubin Potok, Mitrovicë Veriore, Podujevë, Kllokot, Shtime, Partesh) nuk kanë ndërmarr ndonjë veprim.

Në 5 komuna (Ferizaj, Gjilan, Vushtrri, Pejë, Prizren) komuniteti jo shumicë vazhdon të përballet me sfidat kryesisht për shkak të mungesës së librave shkollore, për të cilat raste komunat kanë ngritur shqetësime në institucione përkatëse. Numri i rasteve të braktisjes së shkollimit nga komuniteti jo shumicë në 7 komuna është 121. Planin e veprimit për parandalimin e braktisjes dhe të mos regjistrimit të shkollimit për komunitet jo shumicë (rom dhe ashkali) është i hartuar vetëm në 7 komuna (Gjakovë, Shtime, Obiliq, Pejë, Vushtrri, Fushë Kosovë, Istog). Janë 25 komuna të cilat kanë formuar ekipet vepruese për parandalimin e braktisjes së nxënësve në shkolla si dhe 13 komuna (Malishevë, Novobërdë, Ranillug, Dragash, Mitrovicë e Veriut, Leposaviq, Graçanicë, Junik, Zveçan, Kllokot, Partesh, Zubin Potok, Kamenicë) ende nuk i kanë formuar.

**Të Drejtat e Komuniteteve**

Në kuadër të strategjisë dhe planit të veprimit për përfshirjen e komunitetit Rom dhe Ashkali në shoqërinë kosovare (2017-2021), është paraparë themelimi i Komiteteve Komunale Vepruese. Sipas kësaj strategjie, qëllimi i themelimit të këtyre komiteteve është: “Monitorimi i zbatimit të strategjisë dhe planit të veprimit për përfshirjen e komuniteteve Rom dhe Ashkali në shoqërinë kosovare (2017-2021)”. Nga raportimi shihet se në (17 ) komuna është themeluar Komiteti Komunal i Veprimit : **Gjakovë, Istog, Klinë, Fushë Kosovë, Mitrovicë Jugore, Lipjan, Obiliq, Rahovec, Pejë, Podujevë, Prishtinë, Prizren, Shtime, Suharekë, Vushtrri , Ferizaj dhe Viti**. Ndërsa, komuna e ( Garancisë dhe Gjilanit) janë në proces të formimit të KKV. Kuse ato komunat të cilat nuk e kanë formuar komitetin deri në kohën raportuese janë dy (2): Deçan dhe Pejë.

Planin Lokal të Veprimit për Integrimin e Komunitetit Rom, Ashkali dhe Egjiptian e kanë miratuar 16 komuna, ndërsa 17 komuna (**Viti, Kllokot, Zveçan, Prishtinë, Gjilan, Suharekë, Malishevë, Mamushë, Novobërdë, Zubin Potok, Deçan, Dragash, Rahovec, Skenderaj, Mitrovicë e Veriut, Leposaviq, Shtërpcë**) nuk kanë miratuar, ndërsa 6 komuna (Ranillug, Gllogoc, Kaçanik, Junik, Hani Elezit dhe Partesh) nuk kanë Romë, Ashkali dhe Egjiptian.

Bazuar në Planin e Veprimit për Strategjinë Shtetërore për Riintegrim të Qëndrueshëm të personave të riatdhesuar në Kosovë 2018 -2020, objektivi strategjik 4, objektivi specifik 4.5 si dhe në Planin Kombëtar për Zbatimin e MSA –së për vitit 2019, nga komunat është kërkuar që gjatë vitit 2020 të prioritizojnë procesin e hartimit të planeve Komunale për Ri integrimin të qëndrueshëm të personave të riatdhesuar 2019-2022. Gjatë periudhës raportuese deri më tani shohim se këtë Plan e kanë miratuar 25 Komuna: Lipjan, Vushtrri, Obiliq, Suharekë, Malishevë, Shtime, Ferizaj, Gjakovë, Novobërdë, Istog, Kllokot, Fushë Kosovë, Kamenicë, Hani Elezit, Prishtinë, Podujevë, Vitië, Mitrovica Jugore, Partesh, Klinë, Kaçanik, Rahovec, Gllogoc, Skenderaj, Dragash, ndërsa 10 komuana: **Mamushë, Ranillug, Zubin Potok, Zvecan, Prizren.Deçan, Mitrovicë e Veriut, Shtërpcë, , Leposaviç, Graçanicë**, ende nuk e kanë të hartuar këtë plan.

Planin Lokal të Veprimit për Integrimin e Komunitetit Rom, Ashkali dhe Egjiptian e kanë miratuar 16 komuna: Lipjan, Obiliq, Suharekë, Shtime, Gjakovë, Mamushë, Istog, Prizren, Pejë, Ferizaj, Prishtinë, Podujevë, Deçan, Klinë, Rahovec, Graçanicë, ndërsa 15 komuna (Vushtrri, Malishevë, Skenderaj, Novobërdë, Zubin Potok, Kllokot, Fushë Kosovë, Kamenicë, Viti, Mitrovica Jugore, Kaçanik, Shtërpcë, Leposaviç, Zvecan, Mitrovicë e Veriut, nuk kanë miratuar, ndërsa 7 komuna (Ranillug, Gllogoc, Kaçanik, Junik, Hani Elezit, Dragash dhe Partesh) nuk kanë Romë, Ashkali dhe Egjiptian.

Gjatë vitit 2020, numri i personave të regjistruar nga komuniteti Rom, Ashkali dhe Egjiptian është 5438 në 13 komuna. Për realizmin e fushatave për regjistrim falas të Komuniteteve Rom, Ashkali dhe Egjiptian në 9 komuna janë realizuar fushata për regjistrim, ndërsa në 23 komuna (Lipjan, Ferizaj, Malishevë, Gjakovë, Suharekë, Novobërdë, Vushtrri, Klinë, Skenderaj, Mitrovicë e Veriut, Rahovec, Leposaviq, Graçanicë, Viti, Podujevë, Istog, Fushë Kosovë, Kllokot, Kamenicë, Zubin Potok, Mitrovicë, Gjilan dhe Zveçan) nuk janë realizuar fushata si dhe 6 komuna (Hani Elezit, Partesh, Ranillug, Junik, Dragash dhe Gllogoc) nuk ka rom, ashkali dhe egjiptian.

Për mbrojtjen e komuniteteve jo shumicë, janë 20 komuna të cilat kanë ndarë buxhet në vlerë prej 461,090.00 euro, gjithashtu komunat kanë ndërmarr aktivitete për promovimin dhe mbrojtjen e të drejtave të komuniteteve jo shumicë.

Gjatë periudhës Janar-qershor 2020, komunat edhe në kohë pandemie i’u është kushtuar vëmendje komunitetetve rom, ashkali dhe egjiptian, komuna e Mitrovicës me përkrahjen e Këshillit të Evropës nga Programi ROMACTED kanë finalizuar projektin infrastrukturor për rregullimin e tri (3) rrugëve me kubëza në lagjen ‘2 korriku’ për vitin 2020. Projekti i ka paraprirë takimi i përbashkët të Këshillit të Europes dhe Bashkimit Europian në punëtorin tre ditore mbi **“Ndihmёn financiare tё Bashkimit Evropian për autoritetet lokale - Instrumenti i Ndihmës Para-Anëtarësimit (IPA)”.**

Zyra Komunale për Komunitete dhe Kthim në 37 komuna është funksionale, ndërsa në komunën e Mamushës nuk është funksionale. Ndërsa në 37 komuna është themeluar komiteti për komunitete, kurse në komunën e Dragashit nuk është themeluar në bazë të Ligji për Barazi Gjinore.

Në 34 komuna bëhet verifikimi i kërkesave të personave të riatdhesuar përmes, Zyrës për Komunitete dhe Kthim, si dhe Komisionit Komunal për Ri-integrim ndërsa në Komunën e Gjakovës verifikimi bëhet përmes sitemit për menaxhimin e rasteve si dhe në 3 komuna (Mamushë, Zubin Potokut dhe Leposaviqi) nuk bëhet verifikimi i kërkesave.

**Të Drejtat Gjuhësore**

Rregulloren komunale për përdorim të Gjuhëve Zyrtare e posedojnë 36 komuna, ndërsa 2 komunë (Ranillug dhe Zveçan) nuk e posedojnë ende këtë rregullore. Kurse sa i përket stafit profesional që ka të bëjë me përkthim është rekrutuar në 27 komuna, ndërsa komuna e Podujevëspjesërisht ka të rekrutuar stafin dhe 10 komuna (Hani Elezit, Gjilan, Obiliq, Malishevë, Mamushë, Ranillug, Gllogoc, Rahovec, Mitrovice e Veriut dhe Leposaviq), nuk kanë staf të mjaftueshëm. Gjithashtu, në 32 komuna janë ndërmarrë veprime për të krijuar qasje për shërbime në gjuhët zyrtare në nivel komunal.

Komunat që i përkthen dokumentet në dy gjuhët janë: **Deçani, Dragashi, Fushë Kosova, Gjakova, Gjilani, Junik, Kaçaniku, Kamenica, Lipjani, Mitrovica Jugore, Novobërdë, Obiliqi, Peja, Prizreni, Rahoveci, Viti, Vushtrri, Ferizaj dhe Klinë ( 18 komuna).**

Sa i përket vendosjes së linkut për mësimin e gjuhës shqipe dhe serbe në komunat e Kosovës janë komuna: Deçan, Kaçanik, Kamenicë, Lipjan, Novobërdë, Obiliq, Vushtrri, Viti, Dragash, Prizren dhe Podujevë ( 11 komuna) sipas marrëveshjes mes MPL-së dhe IOM-it për vendosjen e linkut në fjalë.

 **REKOMADIMET:**

* **Të hartohet Strategjia kundër dhunës në familje**: Hani Elezi, Partesh, Zveçan, Prishtinë, Prizren, Podujevë, Gjilan, Ferizaj, Shtime, Malishevë, Mamushë, Novobërdë, Ranillug, Zubin Potok, Deçan, Gllogoc, Gracanice, Junik, Kaçanik, Klinë, Rahovec, Fushë Kosovë, Mitrovice e Veriut, Leposaviq, Shtërpcë
* **Të themelohet këshilli komunal për mbrojtjen e viktimave të dhunës në familje në baza gjinore:** Kllokoti, Zveçan, Prizren, Podujevë, Fushë Kosovë, Mitrovicë, Kamenicë, Shtime, Malishevë, Mamushë, Novobërdë, Ranillug, Zubin Potok, Deçan, Dragash, Gllogoc, Graçanicë, Junik, Kaçanik, Klinë, Rahovec, Skenderaj, Pejë, Mitrovice Veriore, Leposaviq, Shtërpcë;
* **Të caktohet zyrtari për mbrojtjen nga diskriminimi:** Zubin Potok, Podujevë, Kamenicë, Deçan, Gllogoc, Kaçanik, Rahovec, Leposaviq, Istog dhe Mamushë;
* **Të funksionalizohet Komitetit Konsultativ për Personat me Aftësi të Kufizuar:** Novobërdë, Mamushë, Obiliq, Deçan, Dragash, Klinë, Skenderaj, Shtërpcë, Mitrovicë e Veriut, Leposaviq, Podujevë, Partesh, Istog, Kllokot, Kamenicë dhe Ranillug;
* **Të caktohet zyrtari përkatës për mbrojtjen e fëmijës:** Malishevë, Deçan, Dragash, Klinë, Kaçanik, Rahovec, Gllogoc, Skenderaj, Mitrovicë e Veriut, Leposaviq, Graçanicë, Novobërdë, Prizren, Istog, Zveçan, Fushë Kosovë, Obiliq, Zubin Potok, Podujevës, Kllokot.
* **Të hartohet Plani i Veprimit për komunitetin rom, ashkali dhe egjiptas**: Vushtrri, Malishevë, Skenderaj, Novobërdë, Zubin Potok, Kllokot, Fushë Kosovë, Kamenicë, Viti, Mitrovica Jugore, Kaçanik, Shtërpcë, Leposaviç, Zveçan, Mitrovicë e Veriut.
1. Raporti i përmbushjes së obligimeve të komunave nga Agjenda Evropiane për periudhën Janar - Dhjetor 2020 [↑](#footnote-ref-1)
2. Raporti i përmbushjes së obligimeve të komunave nga Agjenda Evropiane për periudhën Janar - Dhjetor 2020 [↑](#footnote-ref-2)
3. Raporti-per-permbushjen-e-obligimeve-te-komunave-nga-Agjenda-Evropiane [↑](#footnote-ref-3)